[{"text_idx": "#000000", "text": "LABek metalgintzako hitzarmena indarrean dela aldarrikatu du epaitegien aurrean"}, {"text_idx": "#000001", "text": "Bizkaiko metalgintzako hitzarmena indarrean dela aldarrikatuz LABek jarritako salaketa aztertu da gaur Bilboko sozial arloko epaitegian. Hori dela eta, LAB sindikatuko metalgintzako ordezkariek bertan izan dira Bizkaiko hitzarmenaren defentsan. Natale Landak, LABeko ordezkaria Bizkaiko Metalgintzako mahaian, epaiketaren garrantzia azpimarratu du, \"irabaziz gero\" Bizkaiko metalgintzako hitzarmen kolektiboak ultraktibo jarraituko baitu."}, {"text_idx": "#000002", "text": "\"Bere garaian Bizkaiko metalgintzako patronalak, FVEMek, uztailaren 7an bukatutzat eman zuen 2001-2003ko Bizkaiko metalgintzako hitzarmen kolektiboa. Hainbat enpresak notifikatu zien langileei, hitzarmenaren indarraldia amaituta Bizkaiko metalgintzako lan-baldintzak ez zituztela aplikatuko. Horren aurrean LAB sindikatuak demanda sartu zuen eta gaur egingo da epaiketa."}, {"text_idx": "#000004", "text": "Bestalde, argi daukagu gure helburua ez dela 2001-2003ko Bizkaiko metalgintzako hitzarmena jarraitzen aplikatzea \"per secula seculorum\", baizik eta beste hitzarmen kolektibo berri bat lortzea, lehen geneuzkan lan-baldintzak mantenduko zituena baina lan erreformaren aurrean blindatuta egongo litzatekeena. Horregatik guk jarraituko dugu bai enpresaren arloan eta herrialde mailan hitzarmen berri baten aldeko borroka.\""}, {"text_idx": "#000005", "text": "Bizkaiko metalgintzako gehiengo sindikalak batzarretan berretsi dugu bitartekaritza proposamena"}, {"text_idx": "#000007", "text": "ADEGIk ez du proposamenik ekarri Gipuzkoako metalgintzako hitzarmenaren lehen bilerara"}, {"text_idx": "#000009", "text": "Garbin\u0303e Aranburu: \u201cLangileak aktibatu eta antolatzea behar-beharrezkoa den honetan, borroka ziklo berria martxan jartzeko apustua egin dugu\u201d"}]